แรงซื้อหุ้นใหญ่หนุน SET เปิดพุ่ง 18จุด ทะลุแนวต้าน 1,250 รับยอดติดเชื้อ”โควิด”สหรัฐชะลอลง
แรงซื้อหุ้นใหญ่หนุน SET เช้าพุ่ง 18 จุด ทะลุแนวต้าน 1,250 จุด ขานรับยอดติดเชื้อ "โควิด" สหรัฐฯชะลอลง
14 เม.ย. 2563

ดัชนีตลาดหุ้นไทย ณ เวลา 10.00 น. อยู่ที่ 1,254.99 จุด บวก 18.21 จุด หรือ 1.47% สูงสุดที่ 1,255.71 จุด ต่ำสุดที่ 1,251.55 จุด มูลค่าการซื้อขาย 4.49 พันล้านบาท ส่วนหุ้นที่มีมูลค่าซื้อขายสูงสุด 3 อันดับแรก ดังนี้
ด้านนักวิเคราะห์ฯคาดตลาดหุ้นไทยเช้านี้แกว่ง Sideway up คล้ายตลาดภูมิภาคที่ต่างแกว่งบวกกันในเช้านี้ ขานรับสัญญาณบวกจากจำนวนผู้ติดเชื้อไวรัสโควิด-19 ในสหรัฐฯที่ชะลอตัวลง-มีการส่งสัญญาณการเปิดประเทศใน 1 พ.ค.นี้
รวมถึง WHO ระบุมีผู้มายื่นขอผลิตวัคซีนรักษาโควิดถึง 70 รายการ นอกจากสหรัฐแล้วไทยก็เริ่มทยอยปลดล็อก อย่างจังหวัดนนทบุรี จะให้มีการเปิดร้านค้าบางธุรกิจ ถือเป็นสัญญาณดี แสดงให้เห็นสามารถควบคุมการแพร่ระบาดไวรัสได้ระดับหนึ่ง ส่วนราคาน้ำมันมองผ่านจุด bottom แล้วหลังโอเปกพลัสบรรลุข้อตกลงลดกำลังผลิต
โดยให้ติดตามการทยอยประกาศงบฯกลุ่มแบงก์งวดไตรมาส 1/63 แต่คาดออกมาไม่ดี จึงควรจะชะลอลงทุนไปก่อน พร้อมให้แนวรับ 1,230-1,220 แนวต้าน 1,250 จุด
 